Определение на Общия съд от 7 април 2025 г. — Skechers USA/EUIPO (HOODLESS HOODIES)
(Дело T-206/24)1
(Марка на Европейския съюз — Посочваща Европейския съюз международна регистрация — Словна марка „HOODLESS HOODIES“ — Абсолютно основание за отказ — Описателен характер — Член 7, параграф 1, буква в) от Регламент (ЕС) 2017/1001 — Равно третиране — Принцип на добра администрация — Членове 20 и 41 от Хартата на основните права — Жалба, явно лишена от всякакво правно основание)
Език на производството: английски
Страни
Жалбоподател: Skechers USA, Inc. II (Манхатън Бийч, Калифорния, Съединени щати) (представители: J. Bogatz, Y. Stone и J. Feigl, адвокати)
Ответник: Служба на Европейския съюз за интелектуална собственост (представител: T. Frydendahl)
Предмет
С жалбата си на основание член 263 ДФЕС жалбоподателят иска отмяна на решението на втори апелативен състав на Службата на Европейския съюз за интелектуална собственост (EUIPO) от 26 февруари 2024 г. (преписка R 1799/2023-2)
Диспозитив
Отхвърля жалбата.
Всяка страна понася направените от нея съдебни разноски.
____________
1     ОВ C, C/2024/3482, 10.6.2024 г.